માનવમિત્ર, અમદાવાદ : ખેડૂતો મુદ્દે ભાજપે વિપક્ષ પર આકરા પ્રહાર કર્યા હતા. ભાજપે કહ્યું હતું કે ગુજરાતની જનતા જાણવા માંગે છે કે નર્મદા વિરોધી મેઘા પાટકરને કોણે બોલાવ્યાં ? કોંગ્રેસ નર્મદા વિરોધી છે. ડેમની ઊંચાઈ, દરવાજા, કેનાલો અને વિસ્થાપિતોના મુદ્દે કોંગ્રેસે હંમેશા આડખીલી બનીને નર્મદા યોજનાને સતત ખોરંભે પાડવાનું અને સતત રોકવાનું કામ કર્યું છે. ત્યારે હાર્દિક પટેલ અને તેના આગેવાનો દ્વારા નર્મદા વિરોધી કોંગ્રેસના નેતાઓ “પાછા જાવ” તેવા નારા સાથે તેમને દૂર કરવાની હિંમત બતાવવી જોઈએ.